पलवल(गुरूदत्त गर्ग): हाउसिंग बोर्ड कॉलोनी पलवल लोग पिछले चार महीनों नरक में रहने के लिए मजबूर हैं। सीवरेज लाईन चॉक रहने के कारण घरों और बाहर गंदा पानी चौबीस घंटे जमा रहता है। हालात इतने बदतर हैं कि लोग घरों अंदर बने शौचालयों में शौच नहीं जा सकते और बाथरूम में बैठकर नहा भी नहीं सकते। घरों के बाहर सड़कों कई इंच गंदा और बदबूदार पानी भरा रहता है, जिससे लोग बीमार हो रहे हैं। वहीं जमा हुए पानी में मच्छरों की भरमार हो गई है। सड़कें जैसे तालाब बनी दिखाई देती हैं, लोग खुले सांस भी ले पा रहे। ऐसे में उनका जीवन नरक से भी बदतर हो गया है।